Brooke Greenberg

Brooke Greenberg (8. tammikuuta 1993 – 24. lokakuuta 2013) oli yhdysvaltalainen nainen, joka jäi ikävuosistaan huolimatta fyysisesti ja psyykkisesti vauvaikäiseksi. Hän oli 76 cm:n pituinen ja painoi noin 7,3 kg. Hänen älyllinen ikänsä vastasi yhdeksänkuukautista vauvaa. Brooken lääkärit antoivat hänen tilalleen nimen syndrooma X. Hän kuoli bronkomalasiaan samassa sairaalassa, jossa syntyi.Obituary and condolences  Bronkomalasiaa esiintyy yleensä lapsilla; siinä hengitys vaikeutuu keuhkoputkien kokoonpuristumisen takia.

Syntymä ja ensi vuodet
Brooke syntyi 8. tammikuuta 1993 kuukautta ennen laskettua aikaa keisarileikkauksella, hänen syntymäpainonsa oli 1,8 kg. Hänen lonkkansa olivat pois paikoiltaan, mutta tila korjattiin leikkauksella. Muuten hän oli kuin kuka tahansa vauva.

Ensimmäisinä kuutena vuotenaan Brooke Greenberg kävi läpi useita selittämättömiä lääketieteellisiä hätätilanteita. Hänellä oli seitsemän puhjennuta mahahaavaa. Hänellä oli epileptinen kohtaus. Tätä seurasi jotain, mikä myöhemmin diagnosoitiin aivoverenkiertohäiriöksi; viikkoja myöhemmin mitään vahinkoa ei havaittu tapahtuneen. Viisivuotiaana Brooken aivoissa oleva massa aiheutti hänelle sen, että hän nukkui 14 päivää. Massa diagnosoitiin aivokasvaimeksi. Kuitenkin myöhemmin, kun Brooke heräsi, lääkärit eivät enää havainneet kasvainta. Brooken henkilökohtainen lastenlääkäri tri Lawrence Pakula toi ilmi, että hänen yllättävät sairautensa olivat mysteeri.

Brookea piti ruokkia pysyvällä mahaletkulla. Ruokkiminen kesti kymmenen tuntia päivässä.

 Syndrooma X 
Kuluneiden vuosien aikana Brooke Greenbergin vanhemmat tapasivat monia spesialisteja etsiessään selitystä tyttärensä outoon tilaan. Mitään tunnettua geneettistä syndroomaa tai kromosomihäiriötä ei löydetty. Kun NBC Dateline teki vuonna 2001 dokumentin silloin 8-vuotiaasta Brookesta, hän oli yhä kuusikuukautisen vauvan kokoinen painaen 5,9 kg ja ollen 69 cm pitkä. Hänen tilaansa ei löydetty selitystä. Brooke Greenbergin äiti Melanie sanoi: "He [spesialistit] sanoivat, että kyllä hän saavuttaa muut. Sitten kävimme ravitsemusterapeutin luona, endokrinologin luona. Olemme kokeilleet kasvuhormonia...". Kasvuhormonihoidolla ei ollut mitään vaikutusta. Brooken isä Howard sanoi: "Tarkoitan ettei hän saanut grammaakaan lisää painoa tai kasvanut senttiäkään... Silloin tiesin että meillä on ongelma." Kasvuhormonihoidon epäonnistuttua lääkärit nimesivät tilan syndrooma X:ksi, koska eivät voineet sitä diagnosoida muuten.

Greenbergit vierailivat monia kertoja läheisessä Johns Hopkinsin sairaalassa ja veivät Brooken jopa New Yorkiin Mount Sinain sairaalaan etsiessään tietoja lapsensa tilaan. Kun geneetikot sekvensoivat Greenbergien DNAn, he eivät löytäneet mitään virheitä niissä geeneissä, jotka on yhdistetty progeriaan tai Wernerin oireyhtymään.

 Lääketieteelliset tutkimukset 
Vuonna 2006 hormonaalisen fysiologian tohtori Richard Walker Etelä-Floridan lääketieteellisestä yliopistosta sanoi, että Brooken keho ei kehity yhtenäisenä yksikkönä, vaan itsenäisinä osina, jotka eivät ole synkronissa toisiinsa nähden. Hänellä ei diagnosoitu mitään tunnettua geneettistä virhettä tai kromosomien muutosta, joka olisi voinut selittää syyn tilaan. Brooken telomeerit näyttivät lyhenevän normaalia nopeutta.

Walker sanoi vuonna 2009: "Brooken aivoissa on tapahtunut vain minimaalisia muutoksia ... Jotkin hänen kehonsa osat eivät näytä olevan yhteydessä toisiinsa, kun niiden pitäisi olla samassa vaiheessa". Walker huomautti, että esimerkiksi Brooken aivot eivät olleet sen kehittyneemmät kuin vastasyntyneellä. Hän arvioi tytön psyykkisen iän olevan noin 9 kk – 1 v.

Brooke osasi elehtiä ja tunnistää ääniä, muttei osannut puhua. Hänen luunsa olivat kuin 10-vuotiaan, mutta hänellä oli noin 8-vuotiaan maitohampaat.

Walker sanoi: "Luullaksemme Brooken tilan tarjoaa ainutlaatuisen tilanteen ymmärtää vanhenemisen prosessia." "Hänen kehonsa osat kehittyvät eri tahtia, ei kuten yhtenä yksikkönä, vaan erillisinä," Walker selittää.

Tohtori Walker uskoo tilanteen syntyneen keskeisten kontrolloivien geenien viasta. Hän on tunnistanut kaksi muuta ihmistä, joilla on samanlainen kehityshäiriö: Gabrielle Williams Montanasta (syntynyt 2004) ja Nicky Freeman Australiasta (syntynyt 1970)Children Never Grow or AgeNicky Freeman, 40-vuotias poika Australiasta , joka on nelikymppinen mies, joka näyttää pojalta.

Joidenkin tutkijoiden – kuten Aubrey de Greyn (biogerontologi, Cambridgen yliopisto) – mukaan ikääntyminen ja kehitys eivät liity toisiinsa.

 Lähteet 

Aiheesta muualla 
Brooke Greenberg ja ikuisen nuoruuden salaisuus 
Doctors Baffled, Intrigued by Girl Who Doesn't Age : Years Pass, but Brooke Greenberg Remains a Toddler. No One Can Explain How or Why.
The Curious Case of Brooke Greenberg: 16-Year-Old Has the Body and Mind of a Toddler
Brooke looks like any other baby girl. But in fact, she's 12 years old
Doctors Baffled: Girl, 16, Has Body of a Toddler, Still Can't Speak
The Girl Who Stopped Growing 
Doctors baffled by mystery condition that sees teenage girl with body of toddler unable to eat or walk
Forever young

Luokka:Yhdysvaltalaiset henkilöt
Luokka:Kehitysvammaiset henkilöt
Luokka:Vuonna 1993 syntyneet
Luokka:Vuonna 2013 kuolleet